hu en hu hu hbs_lat hu en hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Gazdag József foci és a magyar írók kapcsolatáról a Pátria Rádióban | Bázis
Magyar Irodalmi és Művészeti Egyesület Szlovákiában
Gazdag József Foci és irodalom címmel készített összeállítást a 16. labdarúgó Európa-bajnokság alkalmából. A rengeteg anekdota, visszaemlékezés, naplóbejegyzés felhasználásával készült műsorból kiderül, hogy a 20. századi magyar irodalom jelentős alakjai több ponton kapcsolódnak a futballhoz. Krúdy Gyula például imádta a sportot, a “sportok legmámorítóbbjának” nevezte a futballt, és vezércikket írt 1919-ben a Nemzeti Sportba, amely akkoriban verseket is közölt, rímekbe szedett meccsközvetítéseket. Babits Mihály labdázgatott az ihletet várva, Kosztolányi Dezső pedig hozzájárult a magyar sportnyelv magyarosításához, és halálos betegen is vasárnaponként még meghallgatta a rádiós meccsközvetítéseket. Rejtő Jenő megszakította a nászútját egy válogatott meccs miatt, Karinthy Frigyes pedig egyike volt az első futballistáknak Magyarországon, és a következőket írta a futballról: “Magyarul: labdarúgás. Játsszák huszonketten, végkimerülésig, bandázs nélkül. A játékban labda is szerepel, amelyet azonban nem kell komolyan venni; ez csak afféle szimbólum, mely a főcél: a hasbarúgás ürügyéül szolgál. Kézzel nem szabad játszani; úgy fejbe, mint gyomorba, hátba, nyakcsigolyába, fogba, orrlikba, torokba és belekbe csak lábbal szabad belerúgni. A játék „gól”-okra megy: ez úgy történik, hogy a kapus keresztbe fekszik a háló előtt, mire a csatárok addig rúgják a hasát, míg átlukad; ezen a lukon keresztül a labdát begyömöszölik a hálóba. A legújabb szabályok szerint a labda elgurulása vagy kiugrása esetén egy kéznél lévő kirúgott szemgolyóval is folytatni lehet a játékot.”
Gazdag József Foci és irodalom című összeállítása, pontosabban annak 1. része meghallgatható a Pátria Rádió oldalán.
Kategóriák: Tőlünk | Címkék: Gazdag József
← Csillag Lajos Tsúszó-verse az Irodalmi Szemlében
Nagy Márta Júlia könyve a Magyar Narancs 11-es listáján →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
„Beleállok és visz a szöveg…” Vályi Horváth Erikával Németh Zoltán beszélget
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában